Logo, company name

Description automatically generated

# Ο Αντώνης Τσαπατάκης στον ΚΟΑ

Ο Ελλαδίτης παραολυμπιονίκης Αντώνης Τσαπατάκης επισκέφθηκε την Παρασκευή 27 Σεπτεμβρίου 2019 τα γραφεία του ΚΟΑ και τον καλωσόρισε αντιπροσωπεία του Κυπριακού Οργανισμού Αθλητισμού με επικεφαλής τον Πρόεδρο Ανδρέα Μιχαηλίδη.

Ο Αντώνης Τσαπατάκης βρίσκεται στην Κύπρο για δύο ομιλίες παρακίνησης και ενδυνάμωσης (motivational speaking) σε Λευκωσία και Πάφο που διοργανώνουν ο ΚΟΑ και το Round Table 7 Πάφου στα πλαίσια της 5ης Ευρωπαϊκής Εβδομάδας Αθλητισμού BeActive και της καμπάνιας Access City που αφορά τη βελτίωση της προσβασιμότητας σε άτομα με αναπηρία.

Εκ μέρους του ΚΟΑ παρέστησαν επίσης τα μέλη του Διοικητικού Συμβουλίου Ανδρόνικος Ανδρονίκου και Λεόντιος Τσέλεπος και η Γενική Διευθύντρια Δρ. Μαίρη Χαραλάμπους Παπαμιλτιάδη.